Line Barfod (EL), 2005-10-12:
Jeg skal bare være sikker på, om jeg har forstået det sidste korrekt.
Udgangspunktet for regeringen er altså, at de 2 mia. kr., man sætter af over 4 år, og hvoraf der næste år kun udbetales 100 mia. kr., ikke skal gå til et permanent løft af børneområdet.
Derfor skal vi ikke forvente, at de f.eks. bliver brugt til at øge antallet af voksne, der tager sig af vores børn, men kun til forskellige forsøgsprojekter eller anlægsudgifter.
Vi kan altså ikke forudse, at det ligesom på f.eks. ældreområdet kan være et varigt løft.
På ældreområdet har man jo valgt at sige, at her skal der stadig være den kæmpestore administration for at få de private firmaer ind, men når det gælder vores børn, skal vi altså ikke permanent kunne forvente at få flere voksne til at tage sig af børnene.
Men bortset fra den detalje er der ikke i regeringen taget stilling til, i hvilken udstrækning der skal afsættes beløb efter 4-års-perioden, men det vil vi naturligvis forholde os til på længere sigt.
I 4års-perioden vil det naturligvis betyde ansættelse af et antal medarbejdere, men i hvilken udstrækning det måtte give sig udslag i mere varige løft på området, er der ikke taget stilling til på nuværende tidspunkt.
Hermed sluttede forhandlingen, og lovforslaget overgik derefter til anden behandling.
Afstemning
Jeg forlanger ikke, at ministeren her og nu skal føre en forhandling for åben skærm, hverken med Dansk Folkeparti eller hr. Martin Lidegaard eller andre.
Men det kunne være rart at få en tilkendegivelse fra ministeren om, at vi som et led i det almindelige parlamentariske arbejde i udvalget kunne få en oversigt fra ministeren over, hvad man forventer at konsekvenserne vil være for kommunerne.
Der er megen kritik fra kommunerne, og den går netop på, at de penge bliver fordelt fuldstændig forkert i forhold til, hvordan behovet er.
Derfor synes jeg, det er væsentligt for det parlamentariske arbejde, når vi i sidste ende skal tage stilling til, om vi kan støtte forslaget, at vide, hvordan det kommer til at se ud ude i kommunerne, så det håber jeg ministeren kan komme med tilkendegivelse af.
Så har jeg også forståelse for, at ministeren ikke er finansminister.
Men jeg troede dog, at en minister, der får at vide, at der er en pulje på 100 mio. kr., er klar over, hvorvidt ministeren har en mulighed for at forhandle den med Folketingets partier eller ej.
Det kunne være rart at få at vide, om ministeren regner med at tage nogle forhandlinger med Folketingets partier om, hvordan udmøntningen skal ske, eller om ministeren regner med at kunne sidde i sit eget lønkammer og fordele pengene, alt efter hvad ministeren nu synes det kunne være spændende at bruge dem på.
Med hensyn til om jeg er parat til en større omfordeling og ansættelse af, jeg tror tallet 7.000 pædagoger blev nævnt, er det ikke lige det, jeg vil lægge op til.
Jeg skal gøre opmærksom på, at det jo i udgangspunktet er en bevilling på 2 mia. kr. over 4 år, hvor vi kan gennemføre nogle projekter og lignende, men det er altså et afgrænset tidsforløb, pengene er afsat til, og derfor skal man jo være tilbageholdende med at udmønte dem i nogle driftsudgifter, som nogle kan have forventninger til kan få en mere permanent karakter, når det er sådan, at beløbet bortfalder efter en årrække.